In nomine Domini amen. Anno incarnationis eiusdem millesimo ducentesimo quinquagesimo octauo mense iullio ego Gila domina Uiuariorum notum facio omnibus praesentes inspecturis quod circiter quatuordecim annis uel amplius elapsis dominus Guillelmus de Uiuariis miles frater meus defunctus in extremis laborans bene tatem compos mentis saluti et quieti animae suae prouide cupiens me fecit in eius praesentia euocare asserens quod uiri religiosi abbas et conuentus Sancti Stephani Dyuionensis quartam partem quam habebat in tota decima de Granceio pro quinquagenta libris monetae Stephaniensis quas in pecunia numerata receperat et habuerat tenebant titulo pignoris obligatam; quam quartam partem ipsius decimae pro remedio animae suae et remedio animarum antecessorum suorum in elemosinam perpetuam ecclesiae praedictae Sancti Stephani Diuionensis me praesente contulit et concessit meque rogauit instanter ut laudarem et aprobarem et uellem elemosinam supradictam quam ego soror eius qui (sic) in bonis suis debebam succedere laudaui uolui et concessi et adhuc uolo et aprobo et concedo pariter et accepto. Insuper aliam quartam partem quam habe[bat] in tota praedicta decima de Granceio et eiusdem loci finagio pro remedio animae meae et animarum antecessorum meorum in elemosinam perpetuam ecclesiae praedictae Sancti Stephani contuli penitus et concessi; praeterea notum facio cunctus praesentibus et futuris quod dictus frater meus me regauit humiliter ut ad dominum Henricum de Salina militem de cuius feodo mouebat et erat elemosina praedicta personaliter accederem et ex parte ipsius et mea suplicarem ut elemosinam utramque laudaret et aprobaret: quod idem Henricus ad preces meas fecit liberaliter et benigne: haec autem omnia prout diuisa sunt superius promitto per sacramentum tenere firmiter et inuiolabiliter perpetuo et in nullo per me uel per alium aliquo tempere contraire et eadem omnia confiteor esse uera per sacramentum praedictum: suplicans per presentes litteras reuerendo patri G. Dei gratia episcopo Lingonensi ut praedictas elemosinas auctoritate ordinaria confirmare dignetur et super hoc tradere suas litteras patentes abbati et conuentui supradictis. In quorum omnium memoriam et munimen praesentibus litteris sigilla uirorum uenerabilium domini Mercatoris decani capelle Ducis et magistri Alberici decani Christianitatis Dyuionensis supplicaui et feci aponi in testimonium ueritatis. Actum anno et mense praedictis.